stanford-oval/wikipedia huggingface dataset:
Pyykyyhkyt

| Pyykyyhkyt |
| --- | --- |
 Valkorintakyyhky (Alopecoenas jobiensis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Pyykyyhkyt Alopecoenas  Sharpe, 1899
Katso myös
   Pyykyyhkyt Wikispeciesissä   Pyykyyhkyt Commonsissa 
Infobox OKVirheellinen NIMI-arvo: 
Pyykyyhkyt (Alopecoenas) on kyyhkyjen heimoon kuuluva lintusuku. Se sisältää aiemmin haavakyyhkyihin (Gallicolumba) luettuja lajeja. Pyykyyhkyt asuttavat Oseaniaa ja Indonesiaa siten, että wetarinpyykyyhkyt Timorilla ovat läntisimmät, tuamotunpyykyyhkyt Gambiersaarilla itäisimmät ja eteläisimmät ja mariaanienpyyhkyt Saipanilla pohjoisimmat pyykyyhkyt.
Pyykyyhkyt ovat noin rastaan kokoisia pääosin metsissä eläviä lintuja. Ne oleskelevat enimmäkseen maassa. Useimmista lajeista tiedetään erittäin vähän ja monet niistä ovat uhanalaisia. Erityisen alttiita häviämiselle niistä tekee niiden sopeutuminen maaelämään, ja siten haavoittuvaisuus ihmisten mukana levinneille tulokaslajeille. Koska suvun linnut asuttavat saaria, ovat niiden levinneisyysalueet jo lähtökohtaisesti pieniä.
Lajit

Wetarinpyykyyhky (Alopecoenas hoedtii)
Valkorintakyyhky (Alopecoenas jobiensis)
Karoliinienpyykyyhky (Alopecoenas kubaryi)
Tuamotunpyykyyhky (Alopecoenas erythropterus)
Mariaanienpyykyyhky (Alopecoenas xanthonurus)
Piilopyykyyhky (Alopecoenas stairi)
Santacruzinkyyhky (Alopecoenas sanctaecrucis)
Salomoninkyyhky (Alopecoenas salamonis)
Marquesasinpyykyyhky (Alopecoenas rubescens)
Pronssipyykyyhky (Alopecoenas beccarii)
Palaunpyykyyhky (Alopecoenas canifrons)
Pyykkinaru

Pyykkinaru ja pyykkipoikia

Pyykkinaru on naru tai köysi, joka on pingotettu kahden tai useamman pisteen välille maanpinnan tai lattian yläpuolelle puhtaan pyykin kuivumaan ripustamista varten. Ripustamisessa voidaan käyttää apuna pyykkipoikia.
Pidemmillä pyykkinaruilla voi olla keskellä tuki, jotta naru ei katkeaisi. Pyykkinaru tulisi ripustaa tarpeeksi korkealle, jotta vaatteet eivät likaantuisi osumalla maahan.
Pyykkinaru voi sijaita  myös pyörivässä telineessä, jolloin se vie vähemmän tilaa.
Yhdysvalloissa pyykkien kuivattamista narulla pidetään sopimattomana. Etenkin alusvaatteiden julkinen esittely on epäsopivaa, ja pyykkinarujen näkyminen mielletään alaluokkaiseksi, joten se saattaa alentaa asuinalueen arvostusta ja kiinteistöjen arvoa.
Aiheesta muualla

Kuvia tai muita tiedostoja aiheesta Pyykkinaru Wikimedia Commonsissa
Radio Novan Aamu

Radio Novan Aamu on Radio Novan kanavalta joka arkipäivä tuleva radiolähetys. Sitä juontavat Minna Kuukka ja Kimmo Vehviläinen. Vehviläinen korvasi joulukuussa 2022 ohjelmaa useita vuosia juontaneen Aki Linnanahteen. Lähetys alkaa aamuisin kello kuudelta ja päättyy kello kymmeneltä. Kuukan ja Vehviläisen ollessa lomalla aamuohjelmaa juontavat Esko Eerikäinen ja Ile Uusivuori sekä vaihtuvat vieraat.
Psykologinen egoismi

Psykologinen egoismi on moraalifilosofinen kanta, jonka mukaan ihminen toimii aina itsekkäästi ja omaa etuaan tavoitellen. Toisin sanoen psykologisen egoismin mukaan oman edun tavoitteleminen motivoi meitä eniten. Käsityksen mukaan myös kaikki altruistinen toiminta on todellisuudessa näennäistä, oikeiden motiivien ollessa aina itsekkäitä.
Play (radiokanava)

| Play Radio |
| --- | --- |
 "Play radio, Play hits!"
Perustettu:  19. toukokuuta 2014
Lopettanut:  31. lokakuuta 2017
Kuuluvuus: Alueellinen
Tampere: 88,7 MHz
Hämeenkyrö: 94,5 MHz
Kankaanpää: 92,4 MHz
Parkano: 90,3 MHz
Mediatiedot
Omistaja:  Bauer Media Oy /   Bauer Media Group
www.playradio.fi
Play Radio oli suomalainen radiokanava, jonka omisti Bauer Media Groupin tytäryhtiö Bauer Media Oy.  Play soittaa 9-15-vuotiaille suunnattua uusinta hittimusiikkia. 
Play aloitti lähetykset 19. toukokuuta 2014. 
Toimilupa haettiin alun perin lastenradiolle. 
Kanavan saaman toimiluvan mukaan ohjelmiston tulee koostua lasten ja perheiden puheenaiheista sekä koko perhettä kiinnostavasta ohjelmasta ja tähän liittyvästä musiikkisisällöstä.
Syyskuussa 2017 Viestintäviraston tekemän päätöksen myötä Play Radio tulee siirtymään Tampereella taajuudelta 88,7 MHz taajuudelle 95,7 MHz, kun Play Radio ja Radio City Tampere vaihtavat taajuuksia. Samalla Viestintävirasto on poistanut kanavan kohderyhmää koskevat sisältörajoitukset. Play Radion taajuuksilla aloitti marraskuun 2017 alussa Radio 957.
Kuuluvuusalueet ja taajuudet

Play Radio aloitti lähetykset 19. toukokuuta 2014 Pirkanmaalla ja on kuunneltavissa verkossa sekä seuraavilla taajuuksilla:
| Paikkakunta | Taajuus |
| --- | --- |
Tampere: 88,7
Hämeenkyrö: 94,5
Kankaanpää: 92,4
Parkano: 90,3
Aiheesta muualla

Play Radion kotisivu (Arkistoitu – Internet Archive)
Play Radio Facebookissa
Play Radio Instagramissa
Pohjanpunaherukka

| Pohjanpunaherukka |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Saxifragales
Heimo::  Herukkakasvit Grossulariaceae
Suku::  Herukat Ribes
Laji::  spicatum
Kaksiosainen nimi
 Ribes spicatum  E.Robson 
Katso myös
   Pohjanpunaherukka Wikispeciesissä   Pohjanpunaherukka Commonsissa 
Infobox OKNimi-testi OK: 
Pohjanpunaherukka (Ribes spicatum) on herukoiden sukuun kuuluva kasvilaji, jota esiintyy luonnonvaraisena myös Suomessa.
Ulkonäkö ja koko

Pohjanpunaherukka on tavallisesti 1–1,5 metrin korkuiseksi kasvava yksikotinen pensas, jonka kierteiset lehdet ovat melko pitkäruotisia. Tavallisesti 3–5 liuskaan jakautuneen hammaslaitaisen lehtilavan muoto vaihtelee; lehden alapinta on harmahtava. Yleensä karvaiset silmut ovat munanmuotoisia, suippoja ja teräväkärkisiä.
Pohjanpunaherukka kukkii touko–kesäkuussa. Kukinto on useista pienikehäisistä, säteittäisistä ja viisiteräisistä kukista koostuva kapea terttu. Vihertävien kukkien halkaisija on noin viisi millimetriä. Terälehdet ovat pieniä, kielimäisiä; terälehtiä pidempi verhiö on kellomainen tai ratasmainen. Kukassa on viisi hedettä ja kaksi yhdislehtistä emiä. Kukasta kypsyvä hedelmä on tavallisesti punainen, joskus kalpea pohjusmarja.
Levinneisyys ja elinympäristö

Pohjanpunaherukka kasvaa kosteissa tai tuoreissa elinympäristöissä: lehdoissa, puronvarsilla ja rannoilla. Muista elinympäristöistä sitä voi tavata viljelykarkulaisena. Pohjanpunaherukka on ainoa Suomessa alkuperäisenä kasvava punaherukkalaji; muut, kuten lännenpunaherukka (Ribes rubrum), kartanonpunaherukka (Ribes × houghtonianum) ja hollanninpunaherukka (Ribes × pallidum) esiintyvät luonnossa ainoataan viljelyjäänteinä tai -karkulaisina.
Luokittelu

Pohjanpunaherukalla on kolme alalajia:
Lehtopunaherukka (Ribes spicatum subsp. spicatum)
Idänpunaherukka (Ribes spicatum subsp. hispidulum)
Lapinpunaherukka (Ribes spicatum subsp. lapponicum)
Aiheesta muualla

Pinkka, Lajintuntemuksen oppimisympäristö: Pohjanpunaherukka (Ribes spicatum)
Radio Pikkupäkä

Radio Pikkupäkä oli Hyvinkäällä ja Riihimäellä kuulunut paikallisradio. Sen toiminta alkoi nimellä Pikkupäkä 28.10.1988. 1.5.1990-28.10.1994 välillä radio oli nimeltään Päkä.
Psykologiset tyypit

Psykologisia tyyppejä oli Carl Jungin alkuperäisessä luokittelussa yhteensä kahdeksan kappaletta. Jung jakoi psykologiset tyypit introvertteihin ja ekstrovertteihin sen mukaan, oliko niiden pääasiallinen päätöksenteko- (ajattelu tai tunteminen) tai havainnointiprosessi (aistiminen tai intuitio) suuntautunut sisäiseen vai ulkoiseen maailmaan. Jung kutsui rationaalisiksi tyypeiksi niitä, joilla päätöksentekoprosessi oli hallitsevampi kuin havainnointiprosessi, ja puolestaan irrationaalisiksi tyypeiksi niitä, joilla jompikumpi havainnointiprosesseista oli hallitsevampi.
Rafael Núñez

| Rafael Núñez |
| --- | --- |

Kolumbian 1. presidentti
 4. kesäkuuta 1887 – 18. syyskuuta 1894  
Varapresidentti:  Eliseo Payán Miguel Antonio Caro
Seuraaja:  Miguel Antonio Caro
Henkilötiedot
Syntynyt: 25. syyskuuta 1825 Cartagena, Bolívar, Kolumbia
Kuollut: 18. syyskuuta 1894 (68 vuotta) Cartagena, Bolívar, Kolumbia
Tiedot
Puolue:  Kansallinen puolue
 Nimikirjoitus
Rafael Wenceslao Núñez Moledo (25. syyskuuta 1825-18. syyskuuta 1894) oli kolumbialainen kirjailija, lakimies, toimittaja ja poliitikko, joka valittiin Kolumbian presidentiksi vuosina 1880 ja 1884.. Núñez johti niin sanottua "regeneraatio"-prosessia. Prosessin aikana luotiin vuonna 1886 Kolumbian perustuslaki, joka oli voimassa vuoteen 1991 asti.
Playa de Riazor

Playa de Riazor on kaupunkiranta A Coruñan kaupungissa Espanjassa Ensenada del Orzánin lahden rannalla. Rannalla on sininen lippu, joka myönnetään rannoille, joilla on parhaat ympäristöolosuhteet ja puitteet. Ranta jatkuu koilliseen Orzán-rantana. Se sijaitsee Riazor-hotellin edessä. [lähde? ]
Ominaisuudet

Playa de Riazor on keskeinen ranta ja siksi hyvin suosittu, varsinkin sesonkiaikana. [lähde? ]
Rannalla on wc: t, suihkut, vuokrattavia aurinkotuoleja, uimavalvojia, hengenpelastuspalvelu, ensiapuasema, Punaisen Ristin pelastusasema, pääsy liikuntarajoitteisille ihmisille, pysäköinti (Paseo Marítimo -kävelykadun alla), lehtikioski ja useita kahviloita ja baareja, joissa on terassit. Eläimiä ei sallita. [lähde? ]
Julkisilla liikennevälineillä rannalle pääsee linjojen 3, 3A ja 7 busseilla. [lähde? ]
Rafael Moreno Valle Rosas

Rafael Moreno Valle Rosas
Rafael Moreno Valle Rosas (30. kesäkuuta 1968 – 24. joulukuuta 2018 Santa Maria Coronago, Puebla) oli meksikolainen poliitikko. Hän toimi aiemmin Pueblan osavaltion kuvernöörinä. Moreno Valle sai surmansa helikopterionnettomuudessa, jossa kuoli myös hänen vaimonsa Martha Erika Alonso Hidalgo, joka oli aloittanut Pueblan kuvernöörinä 14. joulukuuta 2018.
Pöytyän sakaristo

Pöytyän sakariston sijaintipaikkana olleen vanhan kirkkomaan hirsiaita ja porttirakennus
Pöytyän sakaristo (ruots. Pöytis sakristia) oli keskiaikainen kivisakaristo, joka sijaitsi Pöytyällä nykyisen Pöytyän kirkon läheisyydessä olevalla vanhalla kirkkomaalla. Keskiaikaisesta kivikirkkohankkeesta toteutui sakaristo, joka purettiin ehkä vuonna 1805. Sakariston mahdollisten jäänteiden tarkkaa sijaintia ei tiedetä. Sakaristo rakennettiin todennäköisesti noin vuosina 1500–1560.
Pöytäalho

| Pöytäalho |
| --- | --- |
 Kaupungin kartta, jossa Pöytäalho korostettuna.
Kaupunki:  Järvenpää
Suuralue:  Keskeiset kaupunginosat
Kaupunginosa nro:  6 
Väkiluku:  4 016 (31.12.2014)
Pöytäalho on Järvenpään 6. kaupunginosa ja yksi Järvenpään keskeisiä (ydinkeskustan) kaupunginosia. Alue koostuu pääosin vuokrakerrostaloista. Pöytäalho sijaitsee heti Järvenpään rautatieaseman itäpuolella. Kaupunginosasta löytyvät esimerkiksi kaupungintalo, Järvenpää-talo, Järvenpään kaupunginkirjasto, Järvenpään taidemuseo, sekä Järvenpään sosiaali- ja terveyskeskus (JUST), ortodoksinen kirkko ja vesitorni. Pöytäalhon asukasluku oli vuoden 2014 lopussa 4 016. Kaupunginosan palvelutarjontaan kuuluvat muun muassa vuonna 2019 maailman parhaaksi ruokakaupaksi valittu K-Citymarket Järvenpää, kauppakeskus Aalloppi, Burger King, McDonalds, Star Pizza, PH7 Bakery ja Cooperin kulma. Pöytäalhon naapurikaupunginosia ovat Keskusta, Pajala, Isokytö, Kinnari ja Terhola.
Punainen turvamies

Punainen turvamies (engl. Red shirt) on humoristinen yleisnimitys kuolevalle, vähämerkitykselliselle  perushahmolle elokuvissa ja televisiosarjoissa. Hahmon alkuperä juontaa 1960-luvun Star Trek -televisiosarjaan, jossa aluksen punapaitaiset turvamiehet joutuvat usein uhraamaan henkensä tärkeämpien henkilöhahmojen puolesta. Yleisen käsityksen vastaisesti turvamiehet eivät kuitenkaan olleet sarjassa yleisimmin kuolevia sivuhahmoja.
Playa (kappale)

| ”Playa” Lena Cortes ft>  Sunset |
| --- | --- | --- |

Singlen tiedot
 Julkaistu: 27. toukokuuta 2013
 Formaatti: CD, digitaalinen lataus
 Tyylilaji: Dance, latinalainen musiikki
 Kesto: 03.35
 Levy-yhtiö: Most Wanted Music
Lena Cortesin muut singlet
| ”Wow Te Quiero” 2013 | ”Playa” 2013 |   |
Sunset muut julkaisut
|   | ”Playa” 2013 |   |
Playa on ranskalaisartisti Lena Cortesin kappale. Sen julkaisi Most Wanted Music artistin uran toisena singlenä 27. toukokuuta 2013. Kappaleella vierailee myös ranskalaisartisti Sunset. Kappaleeseen liittyvä virallinen musiikkivideo julkaistiin videopalvelu YouTubessa 15. toukokuuta 2013. Videolla artistit bailaavat ja rentoutuvat Ranskan kallioisilla rannikkoseuduilla. Kappale ei onnistunut pääsemään lainkaan listoille.
Kappalelista

Digitaalinen lataus
"Playa (feat. Sunset)" [Radio Edit] - 3:35
Pojasta mieheksi (vuoden 2000 elokuva)

| Pojasta mieheksi> The Kid |
| --- | --- |

Ohjaaja:  Jon Turteltaub
Käsikirjoittaja:  Audrey Wells
Tuottaja:   Jon Turteltaub  Christina Steinberg  Hunt Lowry 
Säveltäjä:  Marc Shaiman
Kuvaaja:  Peter Menzies Jr.
Leikkaaja:   Peter Honess  David Rennie 
Tuotantosuunnittelija:  Garreth Stover (käännä suomeksi)
Pukusuunnittelija:  Gloria Gresham
Pääosat:   Bruce Willis  Spencer Breslin  Emily Mortimer 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  InterCom Netflix Disney+
Ensi-ilta:  2000
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pojasta mieheksi (engl. The Kid tai Disney's The Kid) on vuonna 2000 ensi-iltansa saanut fantasia-draamakomedia. Elokuvan pääosia esittävät Bruce Willis, Spencer Breslin, Emily Mortimer, Lily Tomlin, Chi McBride, Jean Smart ja Dana Ivey. Elokuvan on ohjannut Jon Turteltaub. Elokuva oli taloudellinen menestys ja voitti Young Artist Awardinselvennä vuonna 2001.
Näyttelijät

| 0 | 1 | 2 |
| --- | --- | --- |
|  Bruce Willis  | … |  Russ Duritz   |
|  Spencer Breslin  | … |  Rusty Duritz lapsena   |
|  Emily Mortimer  | … |  Amy   |
|  Lily Tomlin  | … |  Janet   |
|  Chi McBride  | … |  Kenny   |
|  Jean Smart  | … |  Deirdre   |
Lähde:
Aiheesta muualla

Pojasta mieheksi Internet Movie Databasessa (englanniksi)
Playa del Carmen

| Playa del Carmen |
| --- | --- |
 Playa del Carmenin rantaa
 Playa del Carmen
 Koordinaatit: 20°37′39″N, 87°04′52″W 
Valtio:  Meksiko
Osavaltio:  Quintana Roo
Kunta:  Solidaridad
Perustettu:  1937
Pinta-ala:  
 – Kokonaispinta-ala:  43,04 km²
Korkeus:  15 m
Väkiluku:  149 923 (2 010)
 – Väestötiheys:  3 493 as./km²
 
 www.solidaridad.gob.mx 
Infobox OKVirheellinen NIMI-arvo: 
Playa del Carmen on kaupunki Karibianmeren rannalla Meksikossa. Se sijaitsee hieman Cancúnin kaupungista etelään Quintana Roon osavaltiossa. Hallinnollisesti se kuuluu Solidaridadin kuntaan, joka muodostettiin vuonna 1993. Vuonna 2010 kaupungissa oli lähes 150 000 asukasta.
Kaupunki oli alun perin pieni kalastajakylä, joka kasvoi voimakkaasti matkailun myötä kun sieltä avattiin laivayhteys Cozumeliin. Läheinen Cozumelin saari tunnetaan kirkkaista vesistään ja on suosittu sukelluskohde. Nykyään Playa del Carmenissa on lukemattomia hotelleja. Playacarin kaupunginosa sijaitsee ydinkeskustasta etelään ja muodostuu lähes yksinomaan loma-asunnoista, hotelleista ja golfkentistä. Lähin kansainvälinen lentoasema sijaitsee Cancúnissa.[lähde? ]
Lokakuussa 2005 Hurrikaani Wilma pyyhkäisi suoraan kaupungin ylitse ja aiheutti huomattavaa tuhoa.
Playa del Carmenin nimi juontuu Neitsyt Mariasta, sillä hänen ilmestystään Carmel-vuoren Neitsyttä pidetään Cancúnissa pyhimyksenä.
Aiheesta muualla

Kuvia tai muita tiedostoja aiheesta Playa del Carmen Wikimedia Commonsissa
Playa de las Américas

| Playa de las Américas |
| --- | --- |
 Los Cristianos ja Playa de las Américas kuvattuna Montaña de Guazan laelta.
 Playa de las Américas
 Koordinaatit: 28°03′24.63″N, 16°43′48.19″W 
Valtio:  Espanja
Itsehallintoalue:  Kanariansaaret
Maakunta:  Santa Cruz de Tenerife
Infobox OKVirheellinen NIMI-arvo: 
Playa de las Américas -ranta Playa de las Américasissa.
Playa de las Américas on Kanariansaarten Teneriffan etelärannikolla sijaitseva turistikylä, joka kuuluu Aronan kuntaan. Paikalliset asuvat vieressä olevassa Los Cristianos -nimisessä kylässä, joka on myös turistikylä. Itse Américasissa asuu myös jonkin verran paikallisia.
Playa de las Américas on suosittu lomakohde, johon Suomestakin järjestetään paljon matkoja. Américaksessa on kolme hiekkarantaa: turistien suosima Playa de las Vistas (joka on puoliksi Los Cristianosin puolella), Playa del Bobo ja Playa de Troya, joka on suosittu varsinkin nuorten keskuudessa.
Américas elää kokonaan turisteista, mikä näkyy muun muassa kylän myymälöissä, jotka eivät vietä siestaa kuten Los Cristianoksessa tai muissa kylissä. Turistipuodit ovat usein avoinna koko päivän ja loma-aikoinakin.
Playa de las Américakseen järjestävät matkoja Tjäreborg, TUI Finland, Lomamatkat, Aurinkomatkat ja Easyloma.fi.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa ja kuvia Playa de las Américasista sekä Teneriffasta (Arkistoitu – Internet Archive)
Pieni runotyttö

| Pieni runotyttö> Emily of New Moon |
| --- | --- |

Alkuperäisteos
Kirjailija:  L. M. Montgomery
Kieli:  englanti
Genre:  nuortenkirjallisuus
Kustantaja:  Frederick A. Stokes
Julkaistu:  1923
Suomennos
Suomentaja:  I.K. Inha
Julkaistu:  1928
Sivumäärä:  476
Sarja: Emily-sarja
Löydä lisää kirjojaKirjallisuuden teemasivulta
Pieni runotyttö on kanadalaisen kirjailijan L. M. Montgomeryn romaani, joka kertoo orvoksi jääneen tytön kasvutarinan lapsesta aikuiseksi 1800-luvun Kanadassa, pienellä Prinssi Edwardin saarella.
Juoni

Huom. alla oleva viittaa koko kirjasarjanselvennä tapahtumiin, ei vain tähän teokseen.
Kirjan päähenkilö on Emilia Byrd Starr, nuori tyttö joka jää orvoksi isänsä kuoltua tuberkuloosiin. Kukaan Emilian sukulaisista ei haluaisi tyttöä taakakseen, joten he heittävät arpaa siitä, kuka joutuu huolehtimaan hänestä täysi-ikäiseksi saakka. Emilia päätyy asumaan Blair Waterin kylään Uusi Kuu -nimiselle sukutilalle yhdessä Elisabet-tädin, Laura-tädin ja Jimmy-serkun kanssa. Emilia oppii hyvin nopeasti, että hänen tätinsä Elisabet on perheen pää, ja hänellä on hyvin vahva auktoriteetti suvun muihin jäseniin. Emilian tulinen ja avarakatseinen luonne joutuu välittömästi yhteentörmäykseen Elisabetin konservatiivisen elämänkatsomuksen kanssa.
Emilia tuntee aluksi itsensä yksinäiseksi, ja uudessa koulussa muut lapset suhtautuvat häneen penseästi. Hän kuitenkin ystävystyy nopeasti toisen yksinäisen koulukaverin, Ilsen kanssa. Myös koulun komein poika Teddy Kent ja Uuden Kuun renki Perry ystävystyvät Emilian kanssa. Emilia myös rakastuu Teddyyn ja vaikuttaakin siltä, että myös Teddyllä olisi tunteita tyttöä kohtaan.
Emilialla on lahjakas kirjoittaja, ja jo varsin nuorena hän lähettää tekstejään lehtiin julkaistaviksi. Elisabet-täti kuitenkin kieltää kirjoittamisen. Emilia saa lähteä jatko-opistoon, Shrewsburyynkin vain sillä ehdolla, ettei kirjoita enää yhtään epätodellista, fiktiivistä tekstiä.
Myöhemmin Emilia kuitenkin jatkaa kirjoittamista. Lehdet palauttavat hänen kirjoituksiaan eikä kustantaja suostu julkaisemaan hänen ensimmäistä romaaniaan Unelmien kauppiasta. Dean Priest, joka pelasti aikoinaan Emilian hengen, kuitenkin auttaa häntä hankalina hetkinä ja Emilia kihlautuu Deanin kanssa, Teddyn lähdettyä Montrealiin ja myöhemmin Eurooppaan opiskelemaan piirustusta.
Dean ja Emilia sisustavat Fred Blairin "autiota taloa", mutta pari kuukautta ennen häitä Emilia ymmärtää rakastavansa Teddyä, eikä voi mennä naimisiin Deanin kanssa. Kun Ilse ja Teddy ilmoittavat kihlauksestaan, Emilia murtuu, mutta suostuu silti parhaan ystävänsä Ilsen morsiusneidoksi. Emilia kärsii esittäessään iloista ja kuunnellessaan Ilsen selityksiä hääjuhlista. Hääpäivä koittaa, mutta Ilse saa tietää Perryn jääneen auton alle. Hän karkaa ikkunasta Perryn luo sairaalaan ja häät peruutetaan. Lopuksi Emilia ja Teddy menevät naimisiin selvitettyään väärinkäsitykset.
Tv-sarja

Runotytöstä on tehty myös televisiosarja. Siinä pääosaa näyttelee Martha MacIsaac.
Hahmot

Emilia Byrd Starr
Ilse Burnley (Emilian paras ystävä)
Frederick "Teddy" Kent (Emilian ihastus)
Perry Miller (Uuden Kuun renkipoika, Emilian ystävä)
Elisabet Murray (Emilian ankara täti)
Laura Murray (Emilian lempeä täti)
James "Jimmy" Murray (Emilian serkku)
Allan Burnley (Ilsen tohtori-isä)
Dean Priest (Emilian kihlattu, jonka Emilia hylkää Teddyn vuoksi)
Rhoda Stuart (Emilian ensimmäinen ystävä, joka pettää hänet)
Evelyn Blake (Emilian vihollinen jatko-opistovuosina)
Aiheesta muualla

Kirjoihin perustuva kanadalainen perhesarja[vanhentunut linkki]
Play (albumi)

| Play Moby |
| --- | --- | --- |

Studioalbumin tiedot
 Äänitetty : 1998–1999
 Julkaistu: 17. toukokuuta 1999
 Tuottaja(t): Moby
 Tyylilaji: electronica, techno, breakbeat
 Kesto: 63.12
 Levy-yhtiö: Little Idiot, V2 Records, BMG, Mute Records
Mobyn muut julkaisut
| I Like to Score 1997 | Play 1999 | Songs 1993–1998 2000 |
Singlet albumilta Play
 ”Honey” Julkaistu: 24. elokuuta 1998  ”Run On” Julkaistu: 26. huhtikuuta 1999  ”Bodyrock” Julkaistu: 12. heinäkuuta 1999  ”Why Does My Heart Feel So Bad?"” Julkaistu: 11. lokakuuta 1999  ”Natural Blues” Julkaistu: 6. maaliskuuta 2000  ”Porselain” Julkaistu: 12. kesäkuuta 2000  ”South Side” Julkaistu: 7. marraskuuta 2000  ”Find My Baby” Julkaistu: marraskuu 2000
Play on yhdysvaltalaisen artisti Mobyn kuudes studioalbumi. Albumi julkaistiin vuonna 1999 ja sitä voidaan pitää Mobyn läpimurtona. Mobyn ja levyn suosiota edisti se, että levyn kaikki 18 kappaletta lisensoitiin elokuviin, televisioon tai mainoksiin.
Kappaleet

Honey – 3.28
Find My Baby – 3.59
Porcelain – 4.01
Why Does My Heart Feel So Bad? – 4.24
South Side – 3.49
Rushing – 3.00
Bodyrock – 3.36
Natural Blues – 4.13
Machete – 3.37
7 – 1.02
Run On – 3.45
Down Slow – 1.34
If Things Were Perfect – 4.18
Everloving – 3.25
Inside – 4.48
Guitar Flute & String – 2.09
The Sky Is Broken – 4.18
My Weakness – 3.37
Arvostelut

Pitchfork Media:
Allmusic:
Sputnikmusic:
Aiheesta muualla

Play discogs.com -sivustolla
Playa del Inglés

Playa del Inglés
Playa del Inglés yöllä
Playa del Inglés on kylä ja suosittu rantalomakohde Kanariansaariin kuuluvan Gran Canarian eteläisessä osassa. Hallinnollisesti se kuuluu San Bartolomé de Tirajanan kuntaan. Asukkaita Playa del Inglésissä on noin 20 000.
Playa del Inglés on monipuolinen matkailukohde, jossa voi viettää rantalomaa, harrastaa ja juhlia aamuun saakka. Alueella on runsaasti erilaisia hotelleja, ravintoloita, baareja ja ostoskeskuksia. Kylän kadut on nimetty enimmäkseen eri valtioiden ja tunnettujen kaupunkien mukaan, sieltä löytyy esimerkiksi Calle de Finlandia. Hiekkarannat jatkuvat pitkälle länteen Maspalomasiin saakka, ja levittäytyvät dyyneinä kilometrien matkalle.
Playa del Inglés on yksi suomalaisten suosituimmista lomakohteista. Siellä myös asuu pysyvästi useita suomalaisia, joista monet harjoittavat yritystoimintaa tarjoten palveluja suomen kielellä. Esimerkiksi suomalaisia ravintoloita on useita, joissa sesonkiaikana esiintyy tunnettuja suomalaisia artisteja. Suomalainen iskelmälaulaja Jamppa Tuominen vietti viimeiset vuotensa Inglésissä, jossa myös kuoli vuonna 1998.
Playa del Inglés on suosittu myös homomatkailijoiden keskuudessa. Tämän voi todeta monessa paikassa lipputankoon vedetyistä sateenkaarilipuista ja kylän lukuisista homobaareista.
Playa del Inglésistä on tiheästi liikennöidyt linja-autoyhteydet saaren muihin osiin. Saaren pääkaupunkiin Las Palmasiin ja lentoasemalle johtaa GC-1 -moottoritie. Las Palmasiin on matkaa noin 55 kilometriä ja lentokentälle noin 30 kilometriä.
Aiheesta muualla

Wikimedia Commonsissa on kuvia tai muita tiedostoja aiheesta .
Rantapallo - Playa del Inglés
Tietoa ja kuvia Playa del Inglesistä sekä Gran Canariasta (Arkistoitu – Internet Archive)